钦定古今图书集成/明伦汇编/官常典/第327卷 > 大学衍义补 > 钱如京
## 钦定古今图书集成/明伦汇编/官常典/第327卷 > 大学衍义补 > 钱如京

按《明外史》本传：“如京，桐城人，弘治十五年进士。历知
青田、定海二县，征授御史。正德中，清军江西。属府粟
当输南京者，有司惧督责虚文，报竣后荒岁除逋租
不在蠲数，民困益甚。如京奏其状，乃诏免征，改按畿
辅。后父庆阳伯夏儒乞清河地三千三百顷，民以失
业，竞愬阙下。诏中官张淮、侍郎王琼往按，不为辩，民”
复走愬。诏如京再勘之。如京官清河，止德府退地七
百顷，足以𢌿儒。他皆民产，不当“夺。且县赋岁止千馀
石，而戚畹家征银乃至万有馀两。重困民力，崇殖私
门。倘民穷生变，亦岂戚里之福。”帝竟不许。十一年诏
遣中贵史宣、崔通织造南方，刘允迎佛乌斯藏。如京
偕同官力谏不纳。历太仆卿。嘉靖七年以右都御史
巡抚保定。累迁南京户部尚书。三载考绩，留掌刑部。
九庙灾，军民入运瓦砾，得金银灰烬中。缉获下吏，郎
官惧失帝意，坐以盗内府物如京不可，悉予轻比。浃
岁，引疾去，以端操称于乡。卒，赠太子少保。